alibayram/wikipedia-40-langs huggingface dataset:
LimeWire

A LimeWire egy nyílt forrású Gnutella hálózati kliens. Fájlokat, például mp3-akat lehet letölteni vele. Java-ban írták, ezért platformfüggetlen (platform-independent).

A BearShare-hez hasonlóan ezt is a FreePeers, Inc. fejlesztette. A LimeWire egy kereskedelmi termék, melyet a LimeWire LLC hozott létre. A LimeWire és a BearShare – a két jelentős vendor – vezetik a Gnutella protokoll fejlesztését, miután a GDF-t megalapította a Clip2-s Kelly Truelove.

A LimeWire két változatban érhető el: van egy alap (basic), szabad változat; és egy erősebb (enhanced), mely alacsony áron hozzáférhető. A LimeWire forráskódja hozzáférhető a fejlesztők weboldalán GPL licence alatt.

Jogsértési per
A RIAA (az amerikai zenekiadók szervezete) 2006-ban beperelte a fájlmegosztót, és 2010-re elérte, hogy a szövetségi bíróság bűnösnek találta a LimeWire-t.

A RIAA kártérítési igénye: 150 000 dollár minden egyes, a LimeWire útján megosztott amerikai jogsértés után. ((forrás)

Fájlcsere
Szabad szoftverek
Elemér (keresztnév)

Az Elemér bizonytalan eredetű régi magyar férfinév. Korábban Ilemer formában volt használatos, mai formájában Vörösmarty Mihály és Jókai Mór újította fel. Előfordulhat, hogy a szláv Velimir névből származik, melynek jelentése: nagy és béke, de eredhet a germán Elmár névből is, melynek elemei nemest és hírest jelentenek. 


Gyakorisága
Az 1990-es években igen ritka név, a 2000-es években nem szerepel a 100 leggyakoribb férfinév között.

Névnapok
 február 20. 
 február 28. (Szökőévben február 29.)
 augusztus 25. 
 augusztus 28. 
 október 9.

Híres Elemérek
 Balázs Elemér  jazz zenész(dobos)
 Balogh Elemér, író, újságíró, dramaturg
 Bölcskei Elemér, az MTA tagja
 Bokor Elemér zoológus
 Bornemissza Elemér, az MTA tagja
 Borúth Elemér költő
 Császár Elemér irodalomtörténész, az MTA tagja
 Császár Elemér fizikus, az MTA tagja
 Farkas Elemér a Budapesti Csokoládémúzeum alapítója 
 Gergátz Elemér állatorvos, miniszter
 Gyetvai Elemér világbajnok asztaliteniszező
 Hankiss Elemér, szociológus, műsorvezető, tévé elnök, dramaturg
 Kiss Elemér matematikus, tudománytörténész
 Kondás Elemér labdarúgóedző
 Lónyay Elemér herceg, politikus
 Mályusz Elemér, az MTA tagja
 Nagy Elemér fizikus, az MTA tagja
 Pólay Elemér, szegedi római jog kutatóprofesszor
 Ragályi Elemér operatőr
 Sarkadi Elemér, cimbalomművész
 Sas Elemér fizikus, tanár, televíziós ismeretterjesztő
 Szádeczky-Kardoss Elemér, az MTA tagja
 Terták Elemér műkorcsolyázó, sportvezető
 Vadász Elemér, az MTA tagja
 Varjú Elemér, az MTA tagja

Jegyzetek

Magyar keresztnevek (E, É)
Férfikeresztnevek (E, É)
Vitatott eredetű magyar férfikeresztnevek
Szláv eredetű magyar férfikeresztnevek
Germán eredetű magyar férfikeresztnevek
Régi magyar férfi személynevek
Álmos (keresztnév)

Az Álmos török eredetű régi magyar férfinév, Árpád fejedelem apjának a neve. Jelentése: megvett, megvásárolt, más feltevések szerint: szerző. Az álom szóból való származása vitatott, de a legenda szerint anyja, Emese álmot látott, ezért nevezte fiát Álmosnak.


Gyakorisága
Az 1990-es években igen ritka név volt, 2006 és 2008 között a 87-99. leggyakoribb férfinév, a 2010-es évek elején nincs az első százban.

A teljes népességre vonatkozóan a 2000-es és a 2010-es években az Álmos nem szerepelt a 100 leggyakrabban viselt férfinév között.

Névnapok
 január 1.
 február 20.

Híres Álmosok

Jegyzetek

Magyar keresztnevek (A, Á)
Férfikeresztnevek (A, Á)
Török eredetű magyar férfikeresztnevek
Magyar eredetű magyar férfikeresztnevek
Vitatott eredetű magyar férfikeresztnevek
Lázár (keresztnév)

A Lázár héber eredetű férfikeresztnév. Az El(e)azár név görög rövidüléséből, illetve ennek a latin Lazarus formájából származik, jelentése: Isten (meg)segít(ett). A bibliai Újszövetségben a Lázár név Lukács és János evangéliumában is szerepel. Előbbiben Jézus mint beteg koldust említi a példázatában, utóbbiban Jézus barátjaként jelenik meg, akit Jézus feltámasztott a halálból.



Rokon nevek 
 Lázó: a Lázár régi magyar becenevéből önállósult.

Gyakorisága 
Az 1990-es években a Lázár és a Lázó szórványos név, a 2000-es években nem szerepelnek a 100 leggyakoribb férfinév között.

Névnapok 
Lázár, Lázó
 február 23. 
 november 7. 
 december 17. 
 december 27.

Híres Lázárok, Lázók

Jegyzetek 

Magyar keresztnevek (L)
Férfikeresztnevek (L)
Héber eredetű magyar férfikeresztnevek
Lujza

A Lujza a Lajos férfinév francia megfelelőjének (Louis) női párjából, a Louise névből származik. Jelentése: hírnév, háború. Névváltozata a Ludovika. 


Gyakorisága
Az 1990-es években igen ritka név, a 2000-es években nem szerepel a 100 leggyakoribb női név között.

Névnapok
 január 31. 
 március 2. 
 március 15. 
 június 21. 
 augusztus 11. 
 szeptember 13.

Idegen nyelvi változatai
 Louisa, Lois (angol)
 Luiza (lengyel)
 Luise, Luisa (német)
 Louise (francia)
 Luisa (spanyol)
 Luigia (olasz)
 Lovisa (svéd)

Híres Lujzák

Kapcsolódó szócikkek 
 Mária Lujza (egyértelműsítő lap)
 Mária Ludovika (egyértelműsítő lap)
Lujza porosz hercegnő (egyértelműsítő lap)

Jegyzetek

Magyar keresztnevek (L)
Női keresztnevek (L)
Germán eredetű magyar női keresztnevek
Francia eredetű magyar női keresztnevek
1837



Események

Határozott dátumú események 
 január 1. – Elindul az Athenaeum című folyóirat Bajza József szerkesztésében, mely a kor meghatározó reformszemléletű lapjává válik.
 június 20. – Viktória királynő kerül Nagy-Britannia és Írország trónjára.
 augusztus 22. – Megnyílik a Pesti Magyar Színház, későbbi nevén a Nemzeti Színház.

Határozatlan dátumú események 
 május – Egerben felszentelik a főszékesegyházat, melynek alapjait 1831-ben kezdték kiásni.
 az év folyamán – Parasztfelkelés Japánban.

Az év témái

1837 az irodalomban

1837 a vasúti közlekedésben

1837 a tudományban 
 William F. Cooke - Charles Wheatstone szabadalmaztatja az első 5 tűvel működő távírót, az első kereskedelmi forgalomba kerülő távírórendszer.
 Siméon D. Poisson valószínűségszámítás elmélete.

Születések 
 január 17. – Vaszilij Radlov Oroszországban működött német származású nyelvész, turkológus, folklorista († 1918)
 február 3. – Széchenyi Béla, koronaőr, utazó († 1908)
 február 20. – Vass Mátyás, tanító, pedagógiai szakíró, tankönyvíró († 1903)
 március 21. – Theodore Nicholas Gill, amerikai ichthiológus, mammalógus, a puhatestűek kutatója és könyvtáros († 1914)
 március 24. – Fülöp belga herceg, I. Lipót belga király fia és a későbbi I. Albert belga király apja († 1905)
 április 8. – Au Alajos, magyar zeneszerző († 1879 után)
 április 29. – Georges Boulanger, francia katonatiszt, jobboldali politikus († 1891)
 május 28. – Kulifay Elek, magyar református lelkész, egyházszervező († 1912)
 június 8. – Moritz Heyne német filológus, nyelvész, germanista († 1906)
 június 22. – Paul Morphy amerikai sakkozó, az első nem hivatalos sakkvilágbajnok († 1884)
 július 5. – Zichy Jenő, politikus, Ázsia-kutató, akadémikus († 1906)
 október 28. – Tokugava Josinobu, az utolsó japán sógun († 1913)
 október 29. – Balogh Melanie, magyar költő († 1861)
 november 3. – Szilády Áron, nyelvész, irodalomtörténész, akadémikus († 1922)
 november 12. – Vidróczki Márton, magyar mátrai betyár († 1873)
 december 24. – Erzsébet osztrák-magyar királyné († 1898)

Halálozások 
 január 11. – François Gérard, francia festő (* 1770)
 január 29. – Alekszandr Szergejevics Puskin, orosz író (* 1799)
 február 17. – Sobri Jóska, híres dunántúli betyár (* 1810)
 február 19. – Georg Büchner, német drámaíró (* 1813)
 június 14. – Giacomo Leopardi, olasz költő és gondolkodó (* 1798)
 július 7. – Josef Eduard Teltscher osztrák festő, litográfus (* 1801)
 szeptember 15. – Philippe Buonarroti, olasz származású francia forradalmár (* 1761)
 szeptember 21. – Bezerédj Amália, a magyar gyermekirodalom úttörője (* 1804)
 október 10. – Charles Fourier, francia utópista szocialista filozófus (* 1772)
 október 17. – Johann Nepomuk Hummel, osztrák zeneszerző, zongoraművész (* 1778)
 november 30. – Cselkó István, a Pozsonyi Királyi Jogakadémia tanára, több megye táblabírája (* 1773)

Jegyzetek 

19. század
ChatZilla

A ChatZilla egy IRC kliens Mozilla webböngészőkhöz, melyet XUL-ban és JavaScript-ben írtak. Úgy tervezték, hogy minden olyan platformon fusson, ahol a Mozilla is fut, például Mac OS, Linux, Microsoft Windows, Solaris, Irix, BeOS, HP-UX, OS/2, és BSD. Ma ez a leginkább támogatott IRC kliens. Az üzeneteket felcicomázhatod a CSS-t (Cascading Style Sheets) felhasználva. Könnyen megváltoztathatod a kliens stílusát is, elhelyezhetsz fotókat közvetlenül azon felhasználók nevei mellé, akikkel éppen beszélgetsz. Van némi hiányossága is, például a DCC, mely engedélyezi a felhasználók közötti fájlok cseréjét (egy kezdetleges, DCC támogatással rendelkező ChatZilla, melyet 2004. április 22-én adtak ki). Előrehaladott állapotban van a ChatZilla fejlesztése. A ChatZilla-t opcionális bővítményként tartalmazza a Mozilla és a Mozilla Firefox böngésző.

Jegyzetek

További információk 

 Mozilla.org ChatZilla oldala
 Page with development versions of ChatZilla
 "Tudta-e, hogy" oldal a ChatZilla-nak
 Mozilla.org
 A Wikipédia IRC-hez a kliens beállítását lásd: itt''

Szabad szoftverek
IRC-kliensek
Ubul

Az Ubul régi magyar személynév. Eredete bizonytalan, talán a germán Hugbald név Ubaldo formájából való. E név elemeinek a jelentése: gondolat és merész.


Gyakorisága 
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok 
 március 7.
 május 16.
 december 31.

Híres Ubulok 
 Ubul, a honfoglaló és a Balogsemjén nemzetséget alapító Balog-Semjén leszármazottja (valószínűleg fia),
 Balogsemjén nembeli Ubul II. András király korában élt,
 Fügedi Ubul geológus, bányamérnök, filozófus,
 Ubul, a Garfield képregény- és rajzfilmsorozat kutyahőse (angol eredetiben Odie a neve)

Jegyzetek 

Magyar keresztnevek (U, Ú)
Férfikeresztnevek (U, Ú)
Germán eredetű magyar férfikeresztnevek
A Nemzet Színésze

A Nemzet Színésze címet a nemzeti színjátszás élő művészei közül azok kaphatják meg, akik a magyar nyelv ápolása, a nemzeti irodalom tolmácsolása, a magyar színművészet, a nemzeti színjátszás fejlesztése, népszerűsítése terén kimagasló érdemeket szereztek. A címet első ízben 2000. augusztus 22-én adták át.

A Nemzet Színésze cím annak adományozható, aki fő- vagy epizódszerepekben kimagasló teljesítményt nyújtott; betöltötte a 62. életévét; 40 évet a színészi pályán vagy legalább 20 évadot – évadonként legalább egy szerepben – a budapesti Nemzeti Színház színpadán töltött.

A címet legfeljebb tizenketten viselhetik egyszerre, és ők életük végéig havonta nettó 630 ezer forint juttatásban részesülnek. Ha a cím egyik viselője elhalálozik, a megüresedett helyre a cím többi birtokosa egyhangú szavazással tehet javaslatot.

Az elismerést először Schwajda György kormánybiztos, a Nemzeti Színház Részvénytársaság vezérigazgatója javaslatára adományozta a nemzeti kulturális örökség minisztere 2000-ben. Legutóbb, 2023-ban Benedek Miklósnak adományozták a címet.

2023. május 8-án este, életének 96. évében elhunyt Máthé Erzsi, a cím utolsó olyan díjazottja, akit még az elsők között, 2000-ben tüntettek ki, s eddig a leghosszabb ideig viselte a címet.

A Nemzet Színésze cím kitüntetettjei

Jelenlegi díjazottak

Elhunyt díjazottak

Érdekességek 
 Bár semmilyen szabály nem írja elő, férfi helyére mindig férfit, nő helyére mindig nőt választanak a tagok maguk közé.
 Új tag választásakor a nemzet színészei hagyományosan a budapesti Nemzeti Színházban gyűlnek össze az új tagot megválasztani.
 A megválasztott művészt a budapesti Nemzeti Színház mindenkori igazgatója értesíti a kitüntetésről.
 Eddig legrövidebb ideig Bitskey Tibor – 4 hónap – míg leghosszabb ideig Máthé Erzsi – 23 év – volt a testület tagja.
 Eddig egyszer (2014. szeptember 29.) fordult elő, hogy egyszerre két tagot is választani kellett Sztankay István és Avar István halálakor. Bitskey Tibor és Cserhalmi György egyszerre kapta meg az elismerést.
 Almási Éva és Balázsovits Lajos az eddigi egyetlen házaspár a testületben. (Bodrogi Gyula és Törőcsik Mari megválasztásukkor már nem voltak házasok.)
 Király Levente (Szeged) és Kóti Árpád (Debrecen) az eddigi két vidéki színész, aki megkapta a címet.
 A legfiatalabb díjazott, Törőcsik Mari megválasztásakor 64, míg a legidősebb, Gera Zoltán 90 éves volt.
 Törőcsik Mari eddig az egyetlen, aki a Nemzet Művésze címet is birtokolta.
 Az eddig (2023) díjazottak közül négyen nem kaptak Kossuth-díjat (Komlós Juci, Berek Kati, Szacsvay László és Balázsovits Lajos).
 Az eddig (2023) díjazottak közül négyen nem kaptak Jászai Mari-díjat: Balázsovits Lajos, Bessenyei Ferenc, Cserhalmi György és Gera Zoltán.

Jegyzetek

Források 
  A Nemzeti Színház Zrt. alapító okirata és a Nemzet Színésze cím adományozásának alapszabálya.

Kapcsolódó szócikkek 
 Magyar díjak, kitüntetések listája
 A Magyar Állami Operaház Mesterművésze
 A Nemzet Művésze
 A Nemzet Sportolója
 Halhatatlanok Társulata

Magyar színházművészeti díjak
Auguszta

Az Auguszta női név a latin eredetű Augustus (magyarul Ágost és Ágoston) férfinév párja. A latin név jelentése: magasztos, fennkölt.


Rokon nevek
Ágosta, Augusztina

Gyakorisága
Az újszülötteknek adott nevek körében az 1990-es években igen ritka név volt. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Auguszta sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
március 27.,  március 29.,  december 18.

Híres Auguszták

 Julia Augusta, Augustus császár felesége, az első római császárné 
 Auguszta német császárné és porosz királyné
 Auguszta Mária Lujza bajor hercegnő, Ferenc József császár és király unokája
 Tóth Auguszta, Jászai Mari-díjas magyar színművésznő, érdemes művész.

Egyéb Auguszták

A művészetekben
 Auguszta, Varga Csaba animációs sorozatának alakja

Földrajzi névként
 Augusta, város Szicíliában, Olaszországban
 Augusta, város az USA-ban, Maine államban
 Augusta, folyó az USA-ban, Maine államban
 Augusta Emerita, Mérida spanyol város régi latin neve
 Augusta Vindelicorum, Augsburg német város régi latin neve (régi magyar nevén: Ágosta)

Egyéb
 Auguszta-serlegbajnokság

Jegyzetek

Magyar keresztnevek (A, Á)
Női keresztnevek (A, Á)
Latin eredetű magyar női keresztnevek
1900-as évek



Tudomány és technika 
 a Wright fivérek (Orville és Wilbur) kísérletei a repüléssel
 népszerűvé válik és elterjed Edison fonográfja
 Az Amerikai Egyesült Államokban létrejön a Ford Motor Company, legördülnek az első Ford T-modellek a futószalagról, megkezdődik az automobil feltartóztathatatlan terjedése

Háború és politika 
 az imperializmus időszakának a kezdete
 francia-angol egyezmény, az Entente Cordiale, azaz az antant, mely két világháborún keresztül meghatározza a szövetségesi viszonyokat

Kultúra és művészet 
 Európában a szecesszió kora, ugyanakkor a kubizmus létrejöttének időszaka.
 Létrejönnek az első filmgyártó cégek, terjednek a mozik.

Vallás 
1900-ban fejezték be Casciai Szent Rita szentté avatását.

Események és irányzatok 
 a Panama-csatorna építése

A világ vezetői 
 Ferenc József császár és király (Osztrák-Magyar monarchia)
 Thomas Woodrow Wilson elnök (USA)
 II. Vilmos császár (Németország) 
 II. Miklós cár (Oroszország)
 Theodore Roosevelt (USA)

190
Adalbert

Az Adalbert germán eredetű férfinév. Elemeinek jelentése: nemes + fényes, híres. A középkorban a magyar Béla névvel azonosították mesterségesen.  Női változata: Adalberta és Adalbertina. 


Rokon nevek
Az Adalbert anyakönyvezhető rokon nevei:
Albert

Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott férfinév között.

A teljes népességre vonatkozóan a 2000-es és a 2010-es években az Adalbert nem szerepelt a 100 leggyakrabban viselt férfinév között.

Névnapok
 április 23.
 szeptember 27.

Idegen nyelvi változatai
 Adalberto (olasz, spanyol, portugál)
 Adalbrecht, röviden Albrecht (német)

Híres Adalbertek
 Prágai Szent Adalbert püspök, I. István király nevelője.

Jegyzetek

Magyar keresztnevek (A, Á)
Férfikeresztnevek (A, Á)
Germán eredetű magyar férfikeresztnevek
Zsigmond

A Zsigmond férfinév, mely a germán eredetű német Siegmund, Sigismund névből származik. Elemeinek jelentése: győzelem + védelem.


Gyakorisága
Az 1990-es években igen ritka név, a 2000-es években nem szerepel a 100 leggyakoribb férfinév között.

Névnapok
 május 1.
 május 2.

Híres Zsigmondok

Jegyzetek

Magyar keresztnevek (Zs)
Férfikeresztnevek (Zs)
Germán eredetű magyar férfikeresztnevek
Trivia

A trivia latin eredetű szó (a (trivium) többes száma), személyekkel vagy dolgokkal kapcsolatos közismert vagy érdekes tényeket, adatokat jelent, illetve azon játékokat, ahol ilyen tények ismeretét tesztelik. A szóból ered a „triviális” melléknevünk, ami „közismertet” vagy „alapvetőt” jelent.

Eredete a római korba nyúlik vissza, amikor is a szabad embereknek tanított közismereti tárgyak nyelvtanból, logikából és retorikából, vagyis a triviumból álltak, míg a szakoktatásban és a felsőoktatásban még négy tárgyat (quadrivium) tanítottak, vagyis geometriát, aritmetikát, zenét és asztronómiát. Innen ered a középkori egyetemen tanított hét szabad művészet elnevezés is.

Az angol nyelvterületen népszerű kvíz-szerű játék neve „Trivial Pursuit”. Magyarországon is vannak ennek a lexikális ismereteket igénylő népszerű társasjátéknak és tévés vetélkedőknek is különböző változatai. Népszerűségét és a „műveltségi kvízek” szerencsejáték jellegét az adja, hogy az ismeretek olyan széles körét ölelik fel a kérdések, amelyek ritkán találhatók meg egyetlen ember érdeklődési körében, és így a fejében sem.

A „triviális” kifejezést különösen gyakran alkalmazzák a matematikában, még felsőbb szintű tankönyvekben is. Általában az olyan tételeket, bizonyítandó állításokat, fogalmakat szokták ezzel a kifejezéssel jelölni, melyek bizonyítása vagy megértése a szerző szerint egyszerű, néhány lépésen belül végrehajtható.

Newman, a New York-i Newsday rejtvényszerkesztője szerint:

„A trivia nem más, mint azok az apró részletek, amelyekre a múltunkkal kapcsolatban emlékszünk, és amelyeket szívesen megosztunk másokkal.”

Ezért nem meglepő, hogy sokszor ezek a gyűjtemények a kérdés-felelet formát öltik, illetve a címszó mögött a feltételezett kérdésre adott válasz áll. Az ilyen gyűjtemények készítői abból indulnak ki, hogy vajon milyen kérdései lehetnek az olvasónak, és azokat a gondolatokat, tényeket igyekeznek „válaszként” felsorolásukba foglalni.

Számos kereskedelmi „trivia” azért marad meg az emberek emlékezetében, mert terjesztői erre sokat áldoznak. Ilyenek például az áruk, szolgáltatások, termékek nevei és a hozzájuk kapcsolódó jelmondatok, rövid reklámok, amelyeket előszeretettel jegyzik meg az egyébként erre, az újra nyitott gyerekek, függetlenül attól, hogy az adott szöveg, mint ismeret, ér-e valamit, vagy használható-e bármire.

Más jellegű triviák érdekességük miatt lesznek ismertek, vagy azért, mert a személyek, akikről szólnak, közismertek.

További információk
 10,000 Answers : The Ultimate Trivia Encyclopedia,  – Tipikus amerikai enciklopédia, amely triviát tartalmaz
 Tematikus trivia-gyűjtemény

Kultúra
Játékok
Freemail

A Freemail (ejtése: frímél; az angol szavakból képzett név jelentése „ingyenes levél”) népszerű ingyenes magyar e-mailrendszer (web- és POP3 alapú e-mail) neve. A rendszerben általában szögletes zárójelek között és kisbetűvel szokták írni a szolgáltatás nevét: [freemail]. Felhasználóinak száma honlapjuk tanúsága szerint 2007 februárjában már 3 millió fölött volt, 2012 januárjában pedig 3,78 millió aktív postafiókról és napi 12 millió kézbesített e-mailről számoltak be. 2014-ben 3,74 millió aktív postafiókja és napi 550 000 látogatója volt az oldalnak.

Története, háttere 
A Freemailt az aDaMStudio kezdeményezésére a Soros Alapítvány C3 Kulturális és Kommunikációs Központja fejlesztette ki 1996-ban; 1997. október 2-án indult. A Freemail létrehozása része volt a Soros Alapítvány, az internet hazai megismertetését és elterjedését elősegítő céljának. Az időközben kialakult piaci szolgáltatói szféra és az infrastruktúra fejlődése a civilszervezet részvételét okafogyottá tette, ezért a Freemail 1999. június 30-án az Origo portálhoz került. 2003-ban az oldal üzemeltetését a Magyar Telekom Nyrt. vette át és építette be a T-Online portfóliójába, a fejlesztést pedig a nevét időközben C3-ra módosító alapítvány végzi. 2022 október 1-től a freemail tulajdonosa és üzemeltetője a Mediaworks Hungary Zrt. lett.

Jellemzői 
A freemailes fiókok a legkönnyebben egy szabványos webböngészővel vagy levelezőprogrammal érhetők el. A Freemailnek ezenkívül önálló, a T-Home által fenntartott betárcsázós hozzáférési lehetősége is van. Szolgáltatásai közé tartozik a 10 GB-os tárhely (2010. június 4. óta, előzőleg 2007. március 2-től 1 GB volt), a testre szabható levélszűrő, spam- és vírusszűrés, WAP-elérhetőség, chat és címjegyzék. Egy levélhez csatolt fájl mérete nem haladhatja meg az 5 MB-ot, a levélhez csatolt összes melléklet pedig a 10 MB-ot. Óriáslevélben maximum 1GB-os fájlt lehet továbbítani, de nem csatolmányként, hanem egy freemailes tárterületre való feltöltéssel, ami azután csak meghatározott ideig érhető el a címzett részéről. A szolgáltatás elérhető egy egyszerűsített, illetve egy vakok és gyengén látók számára készített felületen keresztül is. 2022. októberében elérhetővé vált a Freemail okostelefon alkalmazás az Apple App Store és a Google Play Áruház alkalmazásáruházakban is.

Jegyzetek

További információk 
 Freemail
 A Freemail 15 éves történetének idővonala
 A C3 Alapítvány webhelye
 Az interneten nyújtott ingyenes és ingyeneshez kapcsolt szolgáltatások versenye a hazai piacon – A Gazdasági Versenyhivatal elemzése, 2008. február 9. 
 Hogyan nyisson ingyenes e-mail fiókot?

Kapcsolódó szócikkek 
 DrótPostaGalamb

Magyar weboldalak
Technika Magyarországon
Ingyenesség
Quanta Plus

A Quanta Plus egy HTML szerkesztő program KDE-hez. Használható szöveges és grafikus (WYSIWYG) módban is. Jelenleg a KDE része, a kdewebdev csomag tartalmazza.

További információk 
Quanta Plus hivatalos weboldal
KDE webfejlesztő programok
 
 

KDE
Svájci cégek listája

Svájc szövetségi köztársaság Európában. Ez a világ egyik legfejlettebb állama, ahol a legnagyobb a felnőttek vagyona, és ahol az Nemzetközi Valutaalap szerint a nyolcadik legmagasabb az egy főre eső bruttó hazai termék. Svájc világszinten is az élmezőnyben van számos, teljesítményt mérő mutatószám alapján, mint amilyen a kormány átláthatósága, a polgári szabadságjogok, az életminőség, a gazdasági versenyképesség vagy az emberi fejlettség.

Svájc legfontosabb gazdasági szektora a gyártás. Ezen belül kiemelt helyet foglal el a vegyipar, az egészség- és gyógyszeripar, a tudományos és precíziós műszerek gyártása, valamint a hangszerek elkészítése. A legfontosabb exportáruk a vegyszerek (34%), gépek/elektronika (20,9%) és precíziós műszerek/órák (16,9%). Az export harmadát szolgáltatások teszik ki. Svájc egy másik nagy, fontos iparága a szolgáltatóipar, melybe beletartoznak a bankok és a biztosítók, a turizmus és a nemzetközi szervezetek.

Legnagyobb vállalatok 
Ez a lista a Fortune Global 500 lista szereplőit sorolja fel. A lista teljes bevétel alapján, 2017. december 31-i adatok szerint rangsorolta a vállalatokat; ezek közül az öt legnagyobb van kiemelve.

Neves vállalatok 
Ez a lista olyan ismert vállalatokat tartalmaz, melyek elsődleges központja az országban van. Az iparági besorolás az Industry Classification Benchmark beosztása alapján történt. A már megszűnt cégeket is tartalmazza a lista, melyeknél megjegyzéskét szerepel, hogy megszűntek.

Jegyzetek

Vállalatok
Svájci
Årsta Holmar

Årsta Holmar három szigetből álló csoport Årstaviken-ben Årsta Gård és Tanto mellett Stockholmban.

Bergsholmen
A középső sziget 208 méterre Årstától. 260 × 170 méteres, 19 méter a legnagyobb magassága. Valamikor egy kis nyaraló állt a nyugati részén.

Alholmen
A legnyugatabbra eső sziget, 184 méterre Södermalmtól és 195 méterre Årsta-tól. 260 × 170 méteres, legmagasabb pontja 7 méter. Az északi részén található Årsta Holmar városrész 1737-ből.

Lillholmen
A legkeletebbre eső sziget, 93 méterre Södermalmtól. 200 × 120 méteres, legmagasabb pontja 4 méter. 

Årsta Holmar 1926 és 1934 között különálló városrész volt. Ma Årsta városrészhez tartozik.

Arsta Holmar
Enskede-Årsta (kerület)

Enskede-Årsta Stockholm egyik déli kerülete volt 2006. december 31-éig, ezután összevonták Vantör-rel, létrehozva ezáltal Enskede-Årsta-Vantör kerületet.

Két nagyobb egysége Enskede (Enskede Gård, Enskedefältet valamint Gamla Enskede) és Årsta voltak, de Johanneshov, Stureby és Östberga városrészek is ide tartoztak.
2004-es adatok szerint területe 12,72 km², lakossága 46 072 fő, népsűrűsége 3 622,01fő/km² volt.

Stockholm kerületei
Hermeneutika (egyértelműsítő lap)

Filozófiai hermeneutika, a filozófia egyik ága
 Hermeneutika, Arisztotelész egyik műve, az Organon része
 Filológiai hermeneutika, az írott szövegek elemzésének tudománya
Követelésbehajtás

A követelésbehajtás lejárt teljesítési határidejű tartozások behajtását, illetve a behajtás megkísérlését jelenti.

A követelés
A lejárt tartozás majdnem mindig hitelezésből keletkezik, ami lehet
pénz
szolgáltatás
áru
hitelezése. Lejárt tartozásnak tekintjük a követelést, ha a számla kifizetésének 
határideje elmúlt, és az adós valamilyen oknál fogva nem fizette ki azt a
hitelezőnek.

Követeléstípusok
A követelések alapvetően két csoportra oszthatók:
magánszemélyekkel szembeni követelések
cégekkel, önkormányzatokkal, egyéb szervezetekkel szembeni követelések
A két esetben teljesen különbözőek a követelésbehajtás eszközei.

A követelésbehajtás eszközei

 A cégekkel szembeni követelésbehajtás eszközei:
 figyelmeztető levelek küldése
 személyes felkeresés, tárgyalásos rendezésre való törekvés
 átütemezés megszervezése
 adóslistán szerepeltetés
 hitelezők értesítése
 ügyfelek értesítése
 felszámolási eljárás megindítása
 A magánszemélyekkel szembeni követelésbehajtás eszközei:
 figyelmeztető levelek küldése
 személyes felkeresés, tárgyalásos rendezésre való törekvés
 részletfizetés megszervezése
 átütemezés megszervezése
 adóslistán szerepeltetés

Behajtás
Ha a cég által kibocsátott számlák és a késedelmesen fizető 
ügyfelek száma elég nagy, a hitelező cég létrehozhat házon belül 
követeléskezelő ügyosztályt. Gyakran azonban hatékonyabb külső követelésbehajtó 
cégek szolgáltatásait igénybe venni.

A követelésbehajtó cégek 
A legtöbb követelésbehajtó cég csak az adós által elismert, és a hitelező által igazolt tartozások behajtását vállalja. A piac tisztességes működésének garantálására Magyarországon a követelésbehajtó cégek szakmai szervezetet hoztak létre: a 
Magyar Követeléskezelők és Üzleti Információ Szolgáltatók Szövetségét (MAKISZ, www.makisz.hu).
Ez a szervezet kamaraként működik, és a piaci szereplők legtöbbjét tömöríti.
A követelésbehajtó cégek vállalkoznak a tartozások beszedésére alapdíj és sikerdíj kikötése mellett.
Az alapdíj egyszeri, a hitelező által kifizetett összeg, a sikerdíj pedig a behajtott tartozás valahány százaléka. 
Előfordul tisztán alapdíjas, tisztán sikerdíjas, és kombinált típusú követelésbehajtás is.

A követelésbehajtó cégek a legtöbbször nem vásárolják meg a tartozásokat, csak kezelésre veszik át.
(A tartozások megvásárlását a faktoráló cégek végzik.) A szerződésben meghatározott kezelési idő lejártával az ügyeket visszaadják a hitelezőnek. Fontos, hogy ezalatt a hitelező általában nem avatkozhat be az ügymenetbe, és bármilyen okból folyik is be a tartozás, a sikerdíjat ki kell fizetnie.

A követelésbehajtó cégeknek a hitelező akkor jogosult átadni az adós magánszemélyek
személyes adatait, ha ezt a szerződésben kikötötték. Cégek adatait
a hitelező minden további nélkül átadhatja.

Külső hivatkozások 
https://web.archive.org/web/20200409091731/https://behajtas.lap.hu/
https://web.archive.org/web/20180604024509/https://koveteleskezeles.lap.hu/

Pénzügy
Ametiszt

Az ametiszt a kvarc ásványnak az ibolyaszínű változata. A név a görög εθυσμέος (metiszménosz), azaz részeg szó fosztóképzős alakja, vagyis jelentése józan. Az ametisztből készül talizmánt is akár. iszákosság ellen használták.

Ásványtani jellemzői 
Anyaga szilícium-dioxid SiO2, színezetét a mangán, illetve a vas-titán adja. Tiszta állapotban drágakő. Trigonális rendszerben kristályosodik. Hidrotermális eredetű,  repedések, üregek falán találhatók az ametiszt prizma- vagy piramis alakú kristályai. Igen kemény, rideg anyag, nem hasad, hanem törik. Az üveget jól karcolja, keménysége 7-es. Vegyileg ellenálló.

A lila legkülönbözőbb árnyalataiban, az egész világos ibolyaszínen át a sötét kékesliláig sok árnyalatban fellelhető. Színe nem mindig egységes, gyakran világosabb és sötétebb részleteket látni rajta, hosszan tartó napfény hatására kifakulhat. A sötétebb színű kristályok általában ritkábbak. Melegítve a színét változtatja, megsárgul, többé-kevésbé megszíntelenedik. A kereskedők egy része ezt a sárga változatot citrinként árusítja. Kristályai egyszerűeknek látszanak, de az optikai vizsgálat azt árulja el róluk, hogy többnyire sokszorosan összenőttek. Az összenövés némelykor már egyszeri megtekintésnél is szembeötlik, mivel a kő törésén finom hullámos vonalakat látni.

Szokások és hagyományok 
Az összes kvarcváltozatok között a legkedveltebb kő. A régiek is nagy becsben tartották, amulettnek hordták, mert azt tartották róla, hogy hordozóját megvédi a részegségtől (az amethüsztosz görög szó, jelentése: nem részegítő).  Az asztrológiai hagyományok szerint a februárban születettek, a Halak és a Vízöntő köve az ametiszt. A józanság, értelem, tiszta gondolatok köve, amely megvéd a mérgektől is. Neve női névként is használható.

Előfordulási helyek 
Az ametisztet többnyire telérekben, kőzeterekben vagy az úgynevezett ametisztmandulákban lehet megtalálni. Az ilyen mandulák nagy mennyiségben találhatók Brazíliában. Külföldi lelőhelyek vannak még Uruguayban, Szibériában, Mexikóban és Kanadában. Hazánkban Gyöngyösoroszi és Telkibánya mellett fordul elő.

Felhasználás 
Főleg ékszerként használják. Készítenek belőle fülbevalót, karkötőt vagy nyakláncra medálként.

Hasonló módon munkálják meg, mint a többi kvarcot, de féldrágakő változatát a briliánshoz hasonlóan sokszöglapocskásnak köszörülik, hogy ragyogása elevenebb legyen.

Jegyzetek

Források 

 Dudichné Dr. Vendl Mária, Koch Sándor - A drágakövek, Magyar Természettudományi Társulat, Budapest, 1935
 Koch Sándor-Sztrókay Kálmán - Ásványtan, Nemzeti Tankönyvkiadó, Budapest, 1994
 Medenbach, Olaf, Sussieck-Fornefeld, Cornelia - Ásványok, Magyar Könyvklub, Budapest, 1992
 Oberfrank Ferenc – Rékai Jenő: Drágakövek – Műszaki Könyvkiadó, Budapest, 1993.
 Lakatos Levente-Lakatos Levente filmje: "Ásványok"

További információk 
 

Kvarc
Drágakövek
1:2 típusú fém-oxidok
Szilárd (keresztnév)

A Szilárd férfinév  magyar nyelvújítási alkotás a Konstantin magyarítására. Női párja: Szilárda.  


Gyakorisága
Az 1990-es években ritka név, a 2000-es években a 66-73. leggyakoribb férfinév.

Névnapok
 március 11. 
 április 12. 
 december 14.

Híres Szilárdok
 Aigner Szilárd meteorológus
 András Szilárd matematikus
 Bakay Szilárd vezérezredes
 Balanyi Szilárd zenész, a Quimby billentyűse
 Bánki Szilárd film- és tv-rendező
 Biernaczky Szilárd afrikanista néprajzkutató
 Bogdánffy Szilárd a katolikus egyház boldoggá avatott nagyváradi püspöke, vértanúja
 Borbély Szilárd költő
 Darvas Szilárd költő, humorista
Demeter Szilárd író, filozófus, politikai elemző
 Devecseri Szilárd labdarúgó
 Horváth Szilárd műsorvezető
 Jansik Szilárd vízilabdázó
 Kasuba L. Szilárd énekes, műsorvezető
 Keresztes Szilárd görögkatolikus pap, hajdúdorogi püspök (1988-2007), miskolci apostoli kormányzó (1988-2007)
 Kiss Szilárd kézilabdaedző, a magyar női kézilabda-válogatott volt szövetségi kapitánya
 Kozma Szilárd költő, regényíró, asztrológus
 Kun Szilárd olimpiai ezüstérmes, Európa-bajnok sportlövő
Macher Szilárd balettművész, egyetemi tanár
 Mitra Szilárd romániai magyar labdarúgó
 Németh Szilárd szlovákiai magyar labdarúgó
 Németh Szilárd politikus
 Rubin Szilárd költő, író, műfordító
 Sági Szilárd gasztrológus
 Suhajda Szilárd hegymászó
 Sződy Szilárd rendező
 Sződy Szilárd szobrász
 Veres Szilárd romániai magyar labdarúgó
 Zielinski Szilárd építészmérnök

Szilárdok az irodalomban
 Bátor Szilárd (Bíró Szabolcs: Anjouk – V. rész: Ötvenezer lándzsa)
Druma Szilárd (Kosztolányi Dezső: Édes Anna)
 Vámhidy Szilárd (Jókai Mór: Szegény gazdagok)
 Worthing, Szilárd (eredetileg Earnest Worthing, Oscar Wilde: Bunbury)

Szilárdok a filmművészetben 

 Bezerédi Szilárd (megformálója Kedvek Richárd, Jóban Rosszban)
 Vasvári Szilárd (megformálója Nagy Ervin, A Tanár)

Jegyzetek

Magyar keresztnevek (Sz)
Férfikeresztnevek (Sz)
Magyar eredetű magyar férfikeresztnevek
Ulrik

Az Ulrik férfinév, a germán Ulrich (Udalrich, Uodalrich) névből származik. Elemeinek jelentése: (öröklött) birtok és hatalmas, uralkodó. Női párja: Ulrika.


Rokon nevek
Ódor: régi magyar személynév, az Ulrik régi magyar Oldruch formájából származik.

Údó

Gyakorisága
Az 1990-es években az Ulrik és az Ódor szórványos név, a 2000-es években nem szerepelnek a 100 leggyakoribb férfinév között.

Névnapok
Ulrik
 március 11.
 július 4.
 július 10.
 július 11.
 augusztus 7.
Ódor
ajánlott névnap: július 4.

Híres Ulrikok, Ódorok
 Cillei Ulrik hadvezér, német birodalmi herceg, a Hunyadiak politikai ellenfele
 Kiss Ulrich jezsuita szerzetes, újságíró
 Ulrich Hoeneß német labdarúgó, edző
 Ulrich Zwingli svájci reformátor, egyházalapító
 Ulrich Salchow svéd olimpiai bajnok műkorcsolyázó
 Ulrich Neisser német származású amerikai kognitív pszichológus.
 Lars Ulrich a Metallica együttes társalapítója és dobosa

Jegyzetek

Magyar keresztnevek (U, Ú)
Férfikeresztnevek (U, Ú)
Germán eredetű magyar férfikeresztnevek
Tímea

A Tímea Jókai Mór által alkotott női név. Először Az arany ember című regényében tűnt fel, Timéa alakban, vélhetően a görög Euthümia névből alkotta. Az eredeti görög név elemeinek jelentése: jó és tisztelet.

Nem tudjuk pontosan, hogy az alábbi ókori példák hatottak-e Jókaira. A latinos írásmóddal Timaea (a magyarországi latin hagyományos kiejtésmódja szerint pedig épp Timéa) nevű spártai királynő II. Agisz spártai király felesége volt, és szerelmi kapcsolatba csábította/szorította őt a kicsapongó életű Alkibiadész. Természetesen Plutarkhosz műve már Jókai korában is ismert volt, és e név más okból sem volt ismeretlen: a Timaea név épp a Timaeus név nőnemű párja, Timaeus pedig épp Platón híres dialógusának címe (latinosított formában, eredeti görög alakjában Timaiosz).



Gyakorisága
A Tímea az 1970-es és 1980-as években volt a legnépszerűbb, de még a 90-es években is igen gyakori volt, a 2000-es években a 32-52., 2010-ben a 46. leggyakoribb női név.

Névnapok
 január 20.
 március 11.
 május 3.

Híres Tímeák

 Alszászi Tímea (MC Ducky) rapper
 Babos Tímea teniszező
 Bacsinszky Tímea magyar származású svájci teniszezőnő
 Erdélyi Tímea színésznő
 Főfai Tímea válogatott labdarúgó
 Gál Tímea válogatott labdarúgó
 Horváth Tímea költő, újságíró
 Juhász Tímea világbajnok röplabdázó, táncbajnok
 Kovács Tímea énekesnő

 Nagy Tímea olimpiai bajnok párbajtőrvívó
 Paksy Tímea kilencszeres világbajnok kajakozó
 Pénzes Tímea költő, író, műfordító, újságíró
 Rába Tímea modell, műsorvezető
 Ragoncsa Tímea világbajnok íjász
 Rostás-Farkas Tímea író, költő, újságíró
 Szabó Tímea politikus
 Tóközi Tímea labdarúgó
 Tóth Tímea válogatott kézilabdázó
 Turi Tímea költő, író, újságíró

Jegyzetek

Magyar keresztnevek (T)
Női keresztnevek (T)
Görög eredetű magyar női keresztnevek
Irodalmi névadási eredetű magyar női keresztnevek
Aladár

Az Aladár germán eredetű férfinév, valószínűleg az Aldarik vagy az Aldemar név megmagyarosodott alakja. Elemeinek eredeti jelentése: öreg, tapasztalt és híres vagy hatalmas.


Gyakorisága
Az 1990-es években igen ritkán fordult elő. A 2000-es  és a 2010-esévekben nem szerepel a 100 leggyakrabban adott férfinév között.

A teljes népességre vonatkozóan a 2000-es években az Aladár csupán 2004–2005-ben szerepelt az első százban, a 96-98. helyen. A  2010-es évek elején sincs az első száz között.

Alternatív néveredetek
Aldar Köse – türk mesehős kazakoknál, üzbégeknél, karakaplakoknál, türkméneknél. Nevének jelentése: szakálltalan szélhámos ('köse' szakálltalan, aldar 'csaló', 'szélhámos', 'trükkös fickó'). Amolyan furfangos népi hős, aki leleményével mindig kiutat talál a legreménytelenebb helyzetekből is.

Aldar – oszét (jász) szó, jelentése: úr, herceg. Szerepel a nart eposzban, mely az oszétek legrégebbi szájhagyomány útján megőrzött meséit tartalmazza. Mivel Mo-n a jászságnak történelmi a szerepe, könnyen lehet, hogy a jász nyelven elnevezett hun Aladár herceg jász származású volt. 

Aladár – a magyar őstörténet legelső – lejegyzett – Aladárja a Kézai féle geszta szerint Attila két fia közül az egyik volt (Csaba és Aladár), akik között polgárháború tört ki Attila halála után, és ebből végül a germánokkal szövetkezett Aladár került ki győztesen. Csaba elmenekült a hunok maradékaival. Kézain kívül semmilyen más forrás nem tesz említést Aladárról mint Attila fiáról, ezért feltételezték már, hogy személye megegyezik Nagy Konstantinnal, mások szerint azonos Childerik királlyal. Megint mások szerint Aladár Buda fia volt, ezért nem szerepel Attila fiai között a nyugati forrásokban. A főáramlatú elképzelés szerint legvalószínűbben Aladár Attila germán feleségétől, Brünhildától született fia volt. A kutatók szerint ha valóban volt egy ilyen nevű fiú, annak neve ugyanaz lehetett, mint abban a korban gót királyként ismert Aldarik királyé. Azonban ezt forrásokkal egyáltalán nem lehet igazolni, csak elmélet.  

Vladar – a szláv vladár (udvarházi elöljáró) szóból eredhet az Aladár, és egy tisztséget jelöl, melyet pontosan nem tudnak meghatározni a szakértők (de a wikipédián van saját szócikke), az udvarnagy-hoz (majordomus) áll legközelebb.

Névnapok
 február 20.
 március 11.
 április 18.
 április 20.
 május 26.
 június 29.

Híres Aladárok

Jegyzetek

Magyar keresztnevek (A, Á)
Férfikeresztnevek (A, Á)
Germán eredetű magyar férfikeresztnevek
AtheOS

Az AtheOS (az Athena operációs rendszer rövidítése) egy szabad, Unix-szerű operációs rendszer x86 alapú gépek számára. Teljes egészében egy norvég programozó, Kurt Skauen munkája 1994-től a 2000-es évek elejéig.

Kurt Skauen felhasználta (portolta) a KHTML-t, hogy elkészítse az ABrowse nevű webböngészőt az AtheOS-hoz.

Jellemzők 
 Saját, natív, 64 bites naplózható fájlrendszer AtheOS File System (általában AFS-nek hívják)
 Szimmetrikus multiprocesszor támogatás
 Egy eredeti, hagyaték nélküli (legacy-free), objektum orientált GUI architektúra
 A legtöbb POSIX standard támogatása
 Pre-emptive multitasking multithreading-el
 C++ orientált API

Az AtheOS fejlesztése anyagi okok miatt leállt egy kis időre, majd az AtheOS programozók egy csoportja 2002-ben megalkotta a Syllable projektet. A rendszer ("AtheOS") fejlesztése jelenleg a Syllable operációs rendszer forkban (elágazásban) folytatódik.

A weboldalon „News” (hírek) menümontban 2002-es az utolsó bejegyzés.

További információk 
 AtheOS honlapja. (A szervert egy AhtOS-ra portolt Apache futtatja)
 Az OsNews interjúja Kurt Skauen-nel – OSNews.com

Szabad szoftverek
Unix
Morpheus (számítógépes program)

Morpheus a neve annak a fájlcserélő kliensnek, melyet a StreamCast működtet (régi nevén: MusicCity), s eredetileg a OpenNAP peer-to-peer (P2P) platformot használta.

A Morpheus egy web-alapú kereső interfész, úgy, mint az Audiogalaxy, s a médiaformátumok mindegyike kereshető vele, nem csak az MP3. 2001-ben a Morpheus protokollt cserélt: az OpenNAP helyett a FastTrack protokollt kezdték használni. 2002. február 26-án az összes Morpheus kliens hirtelen megállt, amikor frissült a FastTrack protokoll és a Morpheus felhasználók nem tudtak belépni a hálózatba. Ez kétségkívül egy licencelési vitából fakadt, a StreamCast és a FastTrack tulajdonosai között. 2003. március 2-án egy új, robusztusabb Morpheus kliens jelent meg. Ez a változat a Gnutella hálózatot használta, melynek magját Gnucleus-t akkor adták ki. Néhány GPL vita után, mivel a Gnucleus-t GPL-lel licencelték, a Morpheus a nagyon idejétmúlt Jtella-ra váltott, majd még néhány vita után újra visszatért a Gnucleus-hoz. Azóta, a hálózat frissült a Gnutella2-vel és a StreamCast megalkotta a saját hálózatát NeoNET névvel, mely MLDonkey bővítmény (plug-in) támogatást is tartalmaz, így lehetővé válik, a csatlakozás az eDonkey2000, valamint az Overnet hálózatokhoz, s talán egyszer újra a FastTrack-hoz is.

Jelenleg a Morpheus a szerzői joggal védett anyagokra keresőket átirányítja fizetős oldalakra. Az utolsó „teljes értékű” verzió az 5.3-as volt.

Külső hivatkozások 
 a Morpheus weboldala
 Streamcast Networks 
 NEO Network
 Morpheus fórum

Fájlcsere
Sodipodi

A Sodipodi egy nyílt forrású vektor grafikus szerkesztőprogram. Speciálisan az SVG standard köré tervezték, úgy használva az SVG fájlformátumot, mint egy egyszerű tárolási formátumot. A későbbiekben alkalmas lesz importálni és exportálni SVG adatokat, terveket és ezen felül majd exportálhatunk bitmap és PNG formátumban is.

A program fő fejlesztője Lauris Kaplinski, de rajta kívül még számos ember közreműködik a projektben.

Nemrég indult az SVG clip art kollekciója, mely zászlókat, szimbólumokat és egyéb más formákat tartalmaz.

Az Inkscape a Sodipodi forkja, melyet néhány Sodipodi fejlesztő alapított.

A Sodipodi kódját már hosszú ideje senki sem tartja karban.

Külső hivatkozások 
 Interjú Lauris Kaplinski-vel

Szabad szoftverek
Vektorgrafikus szerkesztők
Adorján (keresztnév)

Az Adorján férfinév az Adrián név régi magyar alakváltozata. Jelentése: (a Velence tartományban levő) Hadria városából való, azaz: hadriai. 


Rokon nevek
Az Adorján anyakönyvezhető rokon nevei:
 Adriánó
 Adrián

Gyakorisága
Az 1990-es években igen ritkán fordult elő. A 2000-es  és a 2010-es években nem szerepel a 100 leggyakrabban adott férfinév között.

A teljes népességre vonatkozóan a 2000-es és a 2010-es években az Adorján nem szerepelt a 100 leggyakrabban viselt férfinév között.

Névnapok
 március 4.
 március 5.
 szeptember 8.

Híres Adorjánok
 I. Adorján pápa
 II. Adorján pápa
 III. Adorján pápa
 IV. Adorján pápa
 V. Adorján pápa
 VI. Adorján pápa
 Divéky Adorján történész

Jegyzetek

Férfikeresztnevek (A, Á)
Latin eredetű magyar férfikeresztnevek
Magyar keresztnevek (A, Á)
Páris

A Páris görög mitológiai eredetű férfinév, amely Parisz trójai királyfi nevéből származik. Jelentése bizonytalan, de nem függ össze Párizs városának a nevével. Női párja: Parisza


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 március 17. 
 április 28. 
 augusztus 5.

Híres Párisok
 Parisz mitológiai alak
 Páris, a Rómeó és Júlia egyik szereplője

Jegyzetek

Magyar keresztnevek (P)
Férfikeresztnevek (P)
Görög eredetű magyar férfikeresztnevek
Wolfgang Friedrich Cob von Nüdingen

Wolfgang Friedrich Cob von Nüdingen, egyes magyar nyelvű forrásokban  Kobb Farkas, másként Cobb vagy Kopp (Bitburg vagy Niederweis, akkori Luxemburgi Hercegség, Német-római Birodalom, 1610 – 1679) német katonatiszt, Habsburg német-római császári ezredes, táborszernagy.

Élete
1645–1646 között császári alezredes a Gallas gyalogezrednél, később bajor ezredes. 1660-tól a szatmári német helyőrség parancsnoka.

Történelmi szerepe szatmári várkapitány korában, a Petrőczy-Szuhay-Szepessy-féle felkelés alkalmával kezdődött. Ügynöke, Barkóczy István által, pénzzel, ígéretekkel és a „császár szavával” átpártolásra bírta a magyar hajdúságot, miután az ő német és horvát hada időközben egyesült a Spankau és Esterházy vezetése alatt álló fősereggel. Györke mellett (akkori Abaúj vármegye) 1672. október 26-án az ütközet hevében vitte végbe árulását, megbuktatva az egész felkelés ügyét (lásd: györkei csata). A legyőzött felkelőkkel szemben Kobb szörnyű kegyetlenségeket követett el. Szabályszerűen vadászta őket, felakasztatta, karóba húzta, kerékbe törte azt, aki kezébe került.

1670-ben Strassoldo helyébe a kiirtás kérlelhetetlen politikáját képviselő Kobb tábornokot tette kassai főkapitánnyá, és a 13 felvidéki megye katonai főparancsnokává. Kobb azzal kezdte küldetését, hogy körleveleket bocsátott ki, melyekre vörös akasztófát, karót és kínzókereket festetett, halálnak halálával fenyegetve mindenkit, aki a kurucokkal tart, vagy fegyvert mer hordani. Egyedül a kassai piacon 22 magyart húzatott karóba, és azonkívül még 40-et végeztetett ki ugyanott a legválogatottabb kínzások közt. Szintén 1677-ben Kobb Wesselényi ellen megindulva, átkelt a Tiszán, de tapasztalva, hogy a zsoldjában lévő magyarok mind sűrűbben szöknek el, hadait visszavonta, csupán Barkóczyt és Collaltót hagyta hátra a Tisza-vonal védelmére. Időközben a francia külügyi politika, Teleki Mihály erdélyi magatartása és a mind komolyabb méreteket öltő magyarországi elégedetlenség hatására a bécsi udvar a békülékenyebb politika felé hajlott. E fordulat első ténye volt, hogy még 1677-ben visszahívták a „véreskezű” Kobb tábornokot Kassáról, és a helyébe emberségesebb utasításokkal Wrbna grófot küldték ki főkapitányul.

Kobb Farkas neve hosszú időn át átkos emlékezetű maradt; együtt emlegették Spork, Spankau és Caraffa nevével.

Források

Jegyzetek

17. századi katonák
Német-római császári hadvezérek
1610-ben született személyek
1679-ben elhunyt személyek
Skarpnäck (kerület)

Skarpnäck Stockholm egyik déli kerülete. Az alábbi városrészek alkotják: Hammarbyhöjden, Björkhagen, Enskededalen, Kärrtorp, Bagarmossen, Skarpnäcks Gård,  Flaten,  Orhem és  Skrubba.

A kerület az 1920-as években alakult meg, mikor az Enskededalen és Pungpinan városrészek épültek. Az 1930-as években felépültek az első lakások Hammarbyhöjden-ben is. Barntikehus-t az 1940-es és 1950-es években építették. Skarpnäcks Gård az 1980-as években épült be.

Stockholm kerületei
Skärholmen (kerület)

Skärholmen Stockholm egyik déli kerülete. Skärholmen, Bredäng, Sätra és Vårberg városrészek alkotják. 2004-es adatok szerint a területe 8,86 km², a lakossága 31 125 fő, népsűrűsége 3 513/km².

Stockholm kerületei
Stockholm megye

Stockholm megye (Stockholms län) Közép-Svédország egyik megyéje. Szomszédai: Uppsala és Södermanland megyék. Keleten a Mälaren-tó és a Balti-tenger határolja. Stockholm Svédország fővárosa. Az ország lakosságának egyötöde ebben a megyében él.

Tartományok 
Fő szócikkek: Uppland tartomány és Södermanland tartomány

A megye Uppland és Södermanland tartományok részeiként létezik.

Címer 
Fő szócikkek: Södermanland tartomány címere és Uppland tartomány címere

A megye címere a két tartomány és Stockholm címere összevonva. Ha a korona is rajta van, akkor a Megye Adminisztrációs Bizottságát jelöli.

Híres dolgok: Noch, Ikea

Jegyzetek

Külső hivatkozások 
 Stockholm megye adminisztrációja
 Stockholm megye

Svédország megyéi
Tünde

Tolkien tündéiről a Tündék cikkben olvashatsz.
A Tünde név Vörösmarty Mihály alkotása a tündér szóból, s első ízben a Csongor és Tünde című drámai költeményében bukkant fel.


Rokon nevek
 Tündér: a tündér szóból alkotott női név.

Gyakorisága
Az 1990-es években a Tünde gyakori, a Tündér egyedi név, a Tünde a 2000-es években (2006-ig) a 93-100. leggyakoribb női név, azóta nincs az első százban. A Tündér szintén nem szerepel a 100 leggyakoribb női név között.

Névnapok
Tünde
 április 2.
 június 1.
 november 10.
Tündér
 június 1.

Híres Tündék, Tündérek
 Frankó Tünde opera-énekesnő
 Kiszel Tünde műsorvezető, szerkesztő, újságíró, színésznő, fotómodell
 Krasznai Tünde énekesnő
 Majsai-Nyilas Tünde színésznő
 Murányi Tünde színésznő
 Novák Tünde rabló, a „magyar Bonnie és Clyde” páros női tagja
 Nyilas Tünde, kézilabdázó
 Semmi-Kis Tünde szépségkirálynő, modell
 Szabó Tünde, olimpiai ezüstérmes úszó
Blága Tünde, szépségkirálynő, modell, írónő

Egyéb Tündék, Tündérek
 A „tünde” szót néha a 'tündér' jelentésében is használják. 
 A tünde szó (akárcsak a tündér) jelzőként is állhat, főként a költői nyelvben, 'gyorsan elmúló, semmibe vesző, röpke, tünékeny' értelemben (ÉrtSz.). Például Madáchnál: „Oly szép az ilyen tünde mámor…”  Néha 'tündöklő' értelemben is találkozhatunk vele: „csattan a menny és megvillan / kék, tünde fénnyel fönn a tél.” (József Attila: Nyár)
 A „tünde” (elf, quend) kitalált nép J. R. R. Tolkien könyveiben, melyet kezdeti elképzeléseiben szintén a kelta-germán-óangol mitológia „tündéreiről” mintázott, később azonban a költői elképzelés átlényegült. A Tolkien műveiből merítő egyéb fantasy-művekben (például M.A.G.U.S., Dungeons & Dragons, Warcraft) is szerepelnek tündék, bár ezeket inkább az angol „elf” kifejezéssel illetik.

Jegyzetek

Magyar keresztnevek (T)
Női keresztnevek (T)
Magyar eredetű magyar női keresztnevek
Irodalmi névadási eredetű magyar női keresztnevek